El director General de la DGAIA ha aprovat el Pla de qualitat per al període 2016-2017.
Aquest nou Pla presenta unes línies estratègiques per la millora contínua de la qualitat en l'atenció a les persones i es recupera una metodologia de treball que durant els últims anys s'havia abandonat malgrat els bons resultats assolits amb els Plans de qualitat anteriors.
El Pla respon als requisits de la Llei de serveis socials, i pretén establir les condicions tècniques a assolir per tota la comunitat professional i els serveis i recursos que ofereix la DGAIA durant els dos anys de vigència.
El Pla aprovat a l'abril de 2016 preveu desenvolupar les actuacions previstes durant els dos anys de vigència.
L'elaboració de l'actual Pla de qualitat ha partit de l'avaluació de l'anterior, el grau d'acompliment de les actuacions, l'anàlisi de qüestionaris a persones clau de l'organització, i consulta via correu electrònic i qüestionaris a professionals de la DGAIA, així com l'adaptació a les necessitats emergents i a la situació contextual actual.
A partir dels resultats obtinguts de l'anàlisi d'aquestes variables, s'han establert les línies estratègiques i els mecanismes de funcionament per posar-les en marxa.
El Pla de Qualitat està incardinat a les decisions estratègiques de la DGAIA per aconseguir els objectius següents:
L'objectiu bàsic d'aquest Pla de qualitat és millorar l'efectivitat i eficiència dels serveis a la ciutadania, així com comptar amb l'opinió de les persones usuàries dels serveis públics per poder millorar-los.
Tot això amb la finalitat d'oferir una atenció més personalitzada i adequada a les necessitats de la infància, l'adolescència i les seves famílies.
Per aconseguir-ho, s'han definit les línies estratègiques següents:
En una primera fase es fa la difusió del Pla de qualitat de la DGAIA entre el col·lectiu de professionals i els centres que donen serveis a la infància, l'adolescència i a les seves famílies, als diferents àmbits territorials i serveis.
S'han començat a posar en marxa les diverses accions associades a cadascuna de les línies estratègiques, que estan planificades al Pla de Treball en el que consten els objectius, actuacions i responsables de la seva implementació i seguiment, indicadors d'avaluació i estàndards.
El Pla de qualitat es planteja amb la metodologia de la planificació - avaluació de manera contínua i indissoluble.
És un procés que es va començar amb el diagnòstic inicial del primer Pla de Qualitat l'any 2007, que va permetre detectar les necessitats a les quals podia donar resposta el Pla de qualitat, dels qual van sorgir els primers objectius, actuacions i propostes de millora que han estat dutes a terme i avaluades de forma continuada.
L'avaluació no és una part inicial o final del procés d'aquest projecte, sinó que es tracta d'un element constitutiu i inseparable d'aquest.
Ha de servir per a l'aprenentatge com a punt de partida i d'arribada.
Així doncs, per a la planificació d'aquest nou pla, es parteix de l'avaluació dels resultats de l'anterior i de les diferents revisions que han fet els responsables de l'organització, així com els equips de l'estructura de qualitat.
Per a aquest Pla de qualitat, el model d'avaluació es planteja des de tres nivells: